《纪岁珠》
清代·汪洪度

鸳鸯鸂鶒凫雁鹄，柔荑惯绣双双逐，几度抛针背人哭。

一岁眼泪成一珠，莫爱珠多眼易枯。小时绣得合欢被，线断重缘结未解。

珠累累，天涯归未归？

作者简介：字于鼎，江南歙县人。诸生。著有《馀事集》。○于鼎诗，渔洋定其全集，歌行中赏其《建文钟》篇，云中有史笔，非苟作者，今集中不见此诗，可惜也。